section_heading: Povijest
paragraph_text: Nakon rata momčad nastavlja igre u Fiskulturnome Društvu Štinjan, jer svi postojeći nogometni klubovi u državi moraju postati dio gradskih FD. Početkom pedesetih godina klub je veoma aktivan, što igranjem domaćih mladića, što uključivanjem u klub mnogih mladića koji su u obližnjim vojarnama služili vojni rok. Štinjan je u to vrijeme cvate, najjači je u Puli a i šire. Nastupa u zonskim ligama, natječe se s najboljima iz Istre, primorsko-goranske i ličke regije.